31.10.2022
DA
Den Europæiske Unions Tidende
L 282/719 BILAG 1
Når der henvises til dette bilag, fastsættes landbrugselementet (»EA«), samt i givet fald tillægstolden for sukker (»AD S/Z«) eller tillægstolden for mel (»AD F/M«), på grundlag af den pågældende vares indhold af: — mælkefedt — mælkeprotein — saccharose/invertsukker/isoglucose — stivelse/glucose.
Denne vare svarer til en tillægskode, der fastsættes på grundlag af nedenstående tabel 1.
Ved beregning af indholdet af saccharose/invertsukker/isoglucose til bestemmelse af det korrekte landbrugselement i de pågældende underpositioner i tilfælde, hvor der ikke deklareres og/eller konstateres tilstedeværelse af saccharose eller glucose, er det mængden af fructose udtrykt som saccharose, der skal indgå i beregningen i fodnote (3) til tabel 1.
Det landbrugselement (i euro pr. 100 kg nettovægt), der anvendes på varen, fastsættes i kolonne 2 i tabel 2.
Tillægstolden for sukker (»AD S/Z«) (i euro pr. 100 kg nettovægt) i kolonne 3 i tabel 2 opkræves kun med den maksimale sats, når toldtariffen henviser til bilag 1 ved at anføre »AD S/Z«; tillægstolden for mel (»AD F/M«) (i euro pr. 100 kg nettovægt) i kolonne 4 opkræves kun med den maksimale sats, når toldtariffen henviser til bilag 1 ved at anføre »AD F/M«.